Rakedvosta kolibro

**Rakedvosta kolibro** (*Discosura longicaudus*) estas specio de kolibroj el subfamilio Lesbienoj de familio *Trochilidae*. 
Ĝi renkonteblas en Brazilo, Kolombio, Franca Gujano, Surinamo kaj Venezuelo.

## Taksonomio 
Rakedvostan kolibron unue formale priskribis germana natursciencisto Johann Friedrich Gmelin en 1788 en sia redakto de *Systema Naturae* far Karolo Lineo. Li metis ĝin kune kun ĉiuj la aliaj kolibroj en genron *Trochilus* kaj donis al ĝi dunomon *Trochilus longicaudus*. 
La priskribo far Gmelin baziĝis je priskribo de ''"L'oiseau-mouche à raquettes"* far franca plurfakulo kaj veturisto Georges-Louis Leclerc, Comte de Buffon de jaro 1779, donita en lia klasika verko *Histoire Naturelle des Oiseaux*. 
Nek Buffon, nek Gmelin post li donis la devenan lokon de la specio, kaj nur en 1902 esploristoj Hans von Berlepsch kaj Ernst Hartert difinis ĝian tipan lokon kiel Kajeno en Franca Gujano. 

Laŭ la plej vaste akceptata nuna sistematiko la rakedvosta kolibro, kune kun kvar aliaj specioj de kolibroj kun nekutima formo de vosto ĉe iĉoj, estas metita en genron *Discosura*. La genron enkondukis en 1850 franca natursciencisto Charles Lucien Bonaparte.
La gramatika genro de la vorto *oura*, kaj sekve de la kombinaĵo *Discosura*, estas maskla kaj en la greka, kaj en la latina, sed foje oni misdetektas ĝin kiel femalan. Pro tiu en iuj fontoj aperas erara dunomo *Discosura longicauda* anstataŭ la ĝusta *Discosura longicaudus*. 

Ĝis la fino de la 20-a jarcento popularis sistematiko, laŭ kiu rakedvosta kolibro estis la sola specio de *Discosura*, kaj la kvar aliaj specioj apartenis al genro *Popelairia*.

La specio mem estas monotipa, t.&nbsp;e. neniu subspecio estas difinita.

Artisto Martin Johnson Heade desegnis du rakedvostajn kolibrojn en sia pentraĵo *Two Green-Breasted Hummingbirds* (ĉ. 1863), parto de sia serio *"Gems of Brazil"* ("Trezoroj de Brazilo").

## Distribuo kaj habitato 
Rakedvostaj kolibroj havas du disajn partojn de arealo. La unua, pli granda, estas kontinua de sud-eosta Kolombio kaj subŝtato Amazonio de Brazilo, tra suda kaj eosta Venezuelo, norda Brazilo, ĝis la Gujanoj kaj subŝtato Amapá. La dua vivareo traas laŭ la Brazila oceanbordo de Rio Grande do Norte ĝis Rio-de-Ĵanejrio. La preferataj habitatoj de tiu ĉi specio estas pluvarbaroj, kutime apud riveroj aŭ aliaj akvejoj, kaj arbustozaj savanoj. En Kolombio ĝi renkonteblas en areoj kun sablecaj sojloj. Preskaŭ ĉie la birdoj preferas altecon sub 200–250&nbsp;m super marnivelo, sed en Venezuelaj regionoj Sierra de Lema kaj Gran Sabana oni registris la birdojn multe pli alte, ĝis 910&nbsp;m.

## Konserva statuso 
En 2026 IUCN listas rakedvostan kolibron kiel malplej zorgigan. Ĝi havas grandan arealon, kaj, kvankam la grando de ĝia populacio ne estas precize konata kaj supozeble malkreskas, ne estas evidentaj rektaj minacoj por la specio. Ĝi tamen estas sufiĉe malofta en plejparto de sia arealo kaj nur iom pli ofta en Venezuelo. Ekologiistoj kiuj esploris la staton de la specio notis, ke ĝi estas vundebla al senarbarigo en multaj partoj de sia arealo ekster naturrezervejoj kaj aliaj protektitaj areoj, kaj ke ĝi ne bone adaptiĝas al antropogenaj habitatoj.

## Referencoj 
* del Hoyo, J.; Elliot, A. & Sargatal, J. (editors). (1999). *Handbook of the Birds of the World. Volume 5*: Barn-Owls to Hummingbirds. Lynx Edicions. ISBN 8487334253
* Temeles, E.J.; Linhart, Y.B.; Masonjones, M. & Masonjones, H.D. (2002): The role of flower width in hummingbird bill length-flower length relationships. *Biotropica* **34**(1): 68–80.  PDF kompleta teksto.
* Burns, James G; Gegear, Robert J. (2007). "The Birds, the Bees, and the Virtual Flowers: Can Pollinator Behavior Drive Ecological Speciation in Flowering Plants?" pp.&nbsp;551–566, *American Naturalist*.
*
* Restall, R., Rodner, C., & Lentino, M. (2006). *Birds of Northern South America''. Vol. 1 & 2. Helm, London.  (vol. 1);  (vol. 2).

## Eksteraj ligiloj
Kategorio:Apodoformaj
Kategorio:Birdoj de Sudameriko